# Ultra Vomit

Ultra Vomit (eus ar saozneg vomit: dislonkañ) zo ur strollad heavy metal luadenniñ eus Naoned. Da gentañ eo bet levezonet gant ar grindcore. Fentus hag absurdel eo al lodenn vrasañ eus o fozioù, levezonet gant bed ar bannoù treset fiñv, ar filmoù fent, ar bruderezh hag ar sevenadur pobl. Ganto e vez kanet ivez kanaouennoù eus ar Top 50.

## Istor
### Deroù ha pladenn gentañ (2000–2008)

Krouet eo Ultra Vomit e 2000 e Naoned. Embann a ra ar strollad ur bladenn demo, Kebabized at Birth, 500 skouerenn anezhi gwerzhet. Goude ec’h embann e bladenn gentañ, M. Patate, e miz Ebrel 2004, hini gentañ label Obliteration Records ha gwerzet muioc’h a mil skouerenn anezhi. Kinniget eo ur stumm ispisial anezhi en ur « sac’h mamm-gozh » gant un tee-shirt hag un broust-dent. Embannet eo pladennoù Ultra Vomit gant label Sacral Productions betek dibenn e obererezhioù.

### Objectif : Thunes (2008-2017)

E 2008 ec’h embann ar strollad e eil bladenn, Objectif : Thunes, da gentañ war lec’hiennoù ma c’haller paeañ evit pellgargañ anezhi, ha war lerc’h e stumm ur CD gant label Listenable Records e miz Meurzh 2008$^,$. E 2009 e embannont ar film berr This is Ultra Vomit, ur gelaouadenn faos diwar-benn buhez ar strollad.
E miz Du 2014 e embann ar strollad eo bet lakaet Matthieu Bausson e lec’h ar soner gitar boud Pierre Jacou.

### Panzer Surprise ! (abaoe 2017)

D’an 28 a viz Ebrel 2017 e deu er-maez trede pladenn ar strollad, Panzer Surprise !. En miz Mezheven 2017, e deu ar strollad da senniñ en Hellfest war ar Main Stage.
Pep kanaouenn e Panzer Surprise ! a luadenn ur strollad (Kammthaar pe Un Chien Géant) pe ur stil sonerezh (La Bouillie ou Pipi Vs Caca). Skeudennet eo ar golo hervez bannoù treset ar Warner (Bugs Bunny, an Tiny Toons....). E dibenn Pink Pantera e adlavar Fetus Pink power! hervez afer Phil Anselmo, kaner Pantera, graet gantañ ur salud nazi e fin ur sonadeg en ur huchal « white power » pa oa mezv. An tabut e dibenn Anthracte a zave an hini etre ar gazetennerien sport Thierry Roland ha Jean-Michel Larqué e-pad Kib vell-droad ar bed 2002. Lavaret en deus strollad Gojira, luadennet e kanaouenn Calojira, « Un enor eo bezañ luadennet gant Ultra Vomit. » E 2021 eo anavezet Panzer Surprise ! evel pladenn aour.
D’an 31 a viz Here 2018 e kas Ultra Vomit ur sonadeg en Olympia hag embann a ra ar strollad, gant Verycords, ur bladenn live enrollet eno, l'Olymputaindepia, deuet er-maez d’an 31 a viz Mae 2019.
D’an 18 a viz Mae 2021 e kan Ultra Vomit Une souris verte e liorzh Palez an Élysée dirak prezidant gall Emmanuel Macron.

## Izili
### Bremañ

* Nicolas « Fetus » Patra — gitar, kan
* Emmanuel « Manard » Colombier — taboulinoù
* Fabien « Flockos » Le Floch — gitar pennañ (abaoe 2005, a-raok e senne ar gitar boud)
* Matthieu Bausson — gitar boud (abaoe 2014)

### Kronologiezh
## Notenoù ha daveoù

* 1 2 3 Ultra Vomit. Metalorgie. Kavet : 11 Gwengolo 2022..
* ↑ 'Kebabized at birth'. Kavet : 11 Gwengolo 2022..
* ↑ M. Patate (10 Gwener 2005). Kavet : 11 Gwengolo 2022..
* ↑ Ultra Vomit - M. Patate - Encyclopaedia Metallum: The Metal Archives. Kavet : 2017-05-12..
* ↑ Interview Ultra Vomit : Stickskiller (batterie+chant) et Fetus (chant+guitare) (25 Genver 2008). Kavet : 11 Gwengolo 2022..
* ↑ ULTRA VOMIT - Objectif : Thunes (Listenable records/Pias) (26 Meurzh 2008). Kavet : 11 Gwengolo 2022..
* ↑ Fetus et Manard du groupe Ultra Vomit (4 Meurzh 2012). Kavet : 11 Gwengolo 2022..
* ↑ Ultra Vomit - Panzer Surprise! - Encyclopaedia Metallum: The Metal Archives. Kavet : 2017-05-12..
* ↑ Hellfest 2017 : cinq questions à... Ultra Vomit. Frañs 3 Broioù al Liger (Mezheven 2017). Kavet : 11 Gwengolo 2022.
* ↑ Ultra Vomit - Panzer Surprise. Kavet : 11 Gwengolo 2022..
* ↑ Nicolas Gricourt (14 Mae 2017). Ultra Vomit : L'ultra interview surprise. Kavet : 11 Gwengolo 2022..
* ↑ Les certifications. SNEP.
* 1 2 Ultra Vomit - Nouvel album live à l'Olympia. Kavet : 11 Gwengolo 2022..
* ↑ McFly et Carlito : qui est Ultra Vomit, le groupe de métal qui s'est produit devant Emmanuel Macron à l'Élysée ?. Le Figaro (Mae 2021).
* 1 2 3 Ultra Vomit. Kavet : 11 Gwengolo 2022..
* ↑ Audray (25 novembre 2014). Changement de line up: Ultra Vomit. Kavet : 28 novembre 2014..

## Liammoù diavaez

* (fr) Lec’hienn ofisiel

### Filmoù

* Kammthaar (gwelet war YouTube)
* Évier metal (gwelet war YouTube)
* Le train fantôme (gwelet war YouTube)